cyanic-selkie/wikianc huggingface dataset:
ויקטוריה, מלכת הממלכה המאוחדת
יובל היהלום
ב-22 בספטמבר 1896 עברה ויקטוריה את המלך ג'ורג' השלישי כמונרך ששלט במשך הזמן הארוך ביותר בהיסטוריה הבריטית. המלכה ביקשה שהחגיגות לציון מאורע זה יידחו בשנה, כדי שיחפפו לחגיגות שישים שנות שלטונה. לחגיגות אלו, יובל היהלום, הוזמנו כל ראשי הממשלות של חבר העמים הבריטי, ובמהלכן צעדו לפני ויקטוריה חיילים מכל המושבות, כולל מנהיגים מהודו הבריטית, שהביעו כבוד למלכה שהייתה גם קיסרית הודו.
מותה
במשך כל שנות אלמנותה בילתה ויקטוריה את תקופת חג המולד בבית אוסבורן שבאי וייט, שם נפטרה משבץ מוחי ב-22 בינואר 1901 בגיל 81. בעת מותה היו לצדה בנה, שעתיד היה להפוך למלך אדוארד השביעי, ונכדה הבכור, וילהלם השני, קיסר גרמניה. לפי בקשתה הניחו בניה את גופתה בארון הקבורה כשהיא לבושה בשמלה לבנה (המלכה לא לבשה לבן במשך 40 שנה, מאז מות הנסיך אלברט) ובהינומת החתונה שלה. לווייתה נערכה ב-2 בפברואר, והיא נקברה לצד הנסיך אלברט בגני פרוגמור שבטירת וינדזור. בשל שנאתה ללוויות שחורות, לבשה לונדון לכבודה בעת מותה צבעי סגול ולבן.
ירושת המלוכה
מותה של ויקטוריה שם קץ לשלטונו בן 187 השנים של בית הנובר בבריטניה. הואיל ובעלה היה שייך לבית סקסה-קובורג-גותה, יורשה, אדוארד השביעי, היה המונרך הבריטי הראשון משושלת זו.
מורשתה התרבותית והחברתית
עידן שלטונה של ויקטוריה היה עידן המהפכה התעשייתית, על כל השפעותיה על החברה, בעיקר העיור המהיר והחרפת הבדלי המעמדות. תקופה זו תוארה בכתביו של צ'ארלס דיקנס, שכתב באותה עת. באותה תקופה, ובמידה רבה בהשראתה של המלכה ויקטוריה, נוצר מה שכונה בדורות הבאים "מוסר ויקטוריאני", שעיקרו נאמנות לערכים פוריטניים (במשפחה) וקפיטליסטיים (בחיי החברה).
צאצאיה
לוויקטוריה ואלברט נולדו תשעה ילדים:
הזוג המלכותי השיא את ילדיו בצורה מחושבת לבני משפחות אצולה ברחבי אירופה, דפוס שהעניק לוויקטוריה את הכינוי "הסבתא של אירופה". כל חברי משפחות המלוכה האירופיות כיום מלבד שושלת המלוכה ההולנדית והנסיכים-שותפים של אנדורה הם צאצאים רחוקים של ויקטוריה. שושלת המלוכה של בלגיה אינה צאצאית של המלכה ויקטוריה אבל היא קרובת משפחה של המלכה מכיוון שמלך הבלגים הראשון, לאופולד הראשון, מלך בלגיה, היה דוד שלה. עם צאצאיה שמלכו או מולכים עדיין במדינות אירופה נמנים צ'ארלס השלישי, מלך הממלכה המאוחדת; האראלד החמישי, מלך נורווגיה; קרל השישה עשר גוסטב, מלך שוודיה; מרגרטה השנייה, מלכת דנמרק; קונסטנטינוס השני, מלך יוון (ואחותו סופיה, מלכת ספרד); חואן קרלוס הראשון, מלך ספרד; ומיכאי הראשון, מלך רומניה. גם הטוענים לכתר של סרביה, רוסיה, פרוסיה, גרמניה וצרפת הם צאצאיה של ויקטוריה.
"המחלה המלכותית"
ויקטוריה הייתה נשאית של הגן הגורם למחלת ההמופיליה, שאותו העבירה לרבים מצאצאיה, ובשל כך קיבלה המחלה את הכינוי "המחלה המלכותית". לא ידוע על מקרים של המופיליה במשפחות מלוכה לפני ויקטוריה, ועדיין לא ברור כיצד הגיע הגן למשפחתה. גם בנותיה אליס וביאטריס היו נשאיות של המחלה, אך היחיד שחלה במחלה היה בנה השמיני, הנסיך לאופולד.
מורשתה של המלכה ויקטוריה
תקופת שלטונה של ויקטוריה סימנה את המעבר ההדרגתי למונרכיה החוקתית הבריטית המודרנית. סדרת חוקים שהתקבלו במאה ה-19 הגבירו את כוחו של בית הנבחרים על חשבון כוחם של בית הלורדים והמלכה, ותפקיד המונרך הבריטי הפך ליותר ויותר סמלי ופחות מעשי.
מבחינה בינלאומית ויקטוריה הייתה דמות חשובה ביותר, לא רק כשליטת האימפריה החזקה בעולם, אלא גם דרך קשרי משפחה בינה לבין משפחות המלוכה האירופיות האחרות, שאותם יצרה דרך נישואים מחושבים של ילדיה. במהלך מלחמת העולם הראשונה היו כל המונרכים של המדינות שנלחמו אחת בשנייה נכדיה של ויקטוריה או נשואים לאחד מנכדיה.
מקומות רבים ברחבי העולם קרויים על שם ויקטוריה: שתי מדינות באוסטרליה (ויקטוריה (אוסטרליה) וקווינסלנד); שתי בירות קנדיות ויקטוריה (בקולומביה הבריטית) ורג'ינה (בססקצ'ואן); ויקטוריה, בירת איי סיישל; אגם ויקטוריה ומפלי ויקטוריה באפריקה, ועוד.
וינסנט רייגן
וינסנט רייגן (באנגלית: Vincent Regan; נולד ב-16 במאי 1965) הוא שחקן קולנוע וטלוויזיה ולשי. התפרסם בזכות תפקידיו בשוברי הקופות התקופתיים "300" ו"טרויה".
ביוגרפיה
רייגן נולד בעיר סוונסי שבדרום ויילס לזוג מהגרים איריים, בילה את ילדותו באירלנד ולמד ב"מכללת סט.ג'וזף" שבאיפסוויץ'. החל את דרכו כשחקן בהפקות טלוויזיה בריטיות כגון "Invasion: Earth" אותה כתב ג'ד מרקוריו ו"Eureka Street" בתפקיד עליו זכה להערכה רבה באירלנד. את הפריצה הקולנועית שלו עשה ריגן בשנת 2001 בקומדיה "האביר השחור" בכיכובו של מרטין לורנס, בה שיחק בתפקיד האביר הרשע פרסיבל. רייגן הופיע לאחר מכן בשובר הקופות "טרויה" בתור הגנרל איודורוס מצבאו של אכילס (בראד פיט) ובסדרה התקופתית "אימפריה" בתפקיד המצביא הרומאי מרקוס אנטוניוס.
ב-2005 שיחק בהפקת הפעולה של ג'ט לי ולוק בסון "ללא מחסום" לצידו של בוב הוסקינס. ב-2007 התפרסם רייגן בסרט הפעולה התקופתי המפורסם "300" בתפקיד קפטן ארטמיס, חברו הנאמן של המלך לאונידס (ג'רארד באטלר). ב-2010 השתתף רייגן בפנטזיית הפעולה "התנגשות הטיטאנים" בתפקיד קפאוס מלך ארגוס. ב-2012 הופיע רייגן בפנטזיית הפעולה "שלגייה והצייד" בתור הדוכס האמונד, בסרט הפעולה "נעולים" בתפקיד אלכס מנהיג מרד האסירים, בסדרת הדרמה "לפגוע ולהחטיא" ובסרט גיבורי העל "גוסט ריידר: רוח הנקמה".
רייגן נשוי לשחקנית אמיליה קורטיס ואב לשני ילדים.
מפרצון בריאלמון
מפרצון בריאלמון (באנגלית: Brialmont Cove) הוא מפרצון, היוצא ממפרץ יוז, בחוף המערבי של ארץ גרהאם, בחצי האי האנטארקטי שבאנטארקטיקה.
המפרצון נמצא בין נקודת צ'ארלס ונקודת ספרינג.
גילוי המפרץ
המפרצון התגלה בשנת 1898 על ידי המשלחת האנטארקטית הבלגית, בפיקודו של אדריאן דה ז'ארלש.
מקור השם
ז'ארלש קרא למפרצון על שמו של לוטננט גנרל הנרי אלקסיס בריאלמון, איש צבא בלגי.
בסיס ארגנטינאי
במסגרת מלחמתה של ארגנטינה בבריטניה לשליטה באזור (שהגיעה לשיאה במלחמת פוקלנד), הקימה ארגנטינה בסיסים באזורים רבים בשטח הטריטוריה הבריטית באנטארקטיקה. בשנת 1954 הוקם בסיס מסוג זה במפרצון בריאלמון.
לקריאה נוספת
• Damien Gildea, Mountaineering in Antarctica: complete guide: Travel guide
• Ben Saul, Tim Stephens, Antarctica in International Law, P 827
המרכז העירוני למוסיקה ע"ש אלפרט
המרכז העירוני למוסיקה ע"ש אלפרט הוא מרכז המנוהל על ידי מנהל תרבות חברה ופנאי, אגף תרבות ואמנויות בעיריית ירושלים ונתמך על ידי הקרן לירושלים. במקום מתקיימת פעילות מוזיקלית עשירה ומגוונת, המקיפה את כל מגזרי האוכלוסייה בבירה - יהודים וערבים כאחד, ומהווה דוגמה לעשייה אמנותית באווירת הרמוניה ואחווה. המרכז נמצא בגיא בן הינום, למרגלות סינמטק ירושלים.
תולדות המרכז
מבנה המרכז שימש כבית הכנסת של שכונת שמאעה בשנות ה-50 וה-60.
המרכז נוסד ב-1979 בתמיכת הקרן לירושלים והודות לתרומתם של המוזיקאי הרב אלפרט, אחיו דייב אלפרט ואחותם מימי פלדמן מארצות הברית. למרכז הם קראו על שם הוריהם - לואיס וטילי אלפרט.
ייסודו הייתה התגשמות תוכניתו של ראש עיריית ירושלים דאז, טדי קולק, להקים מרכז מוזיקה שישרת במשותף את האוכלוסייה היהודית והערבית בעיר. בהמשך השנים, הוקמה במרכז תזמורת הנוער העירונית לכלי הנשיפה, אליה מגיעים נגני כלי נשיפה והקשה מרחבי ירושלים.
תלמידי המרכז בני כל הגילאים, רוכשים לעצמם הרגלים מוזיקליים הן כמבצעים והן כמאזינים. רבים מבוגרי המרכז הפכו למוזיקאים מקצועיים.
במקביל לפעילות המוזיקלית הענפה, מתקיימת גם פעילות חברתית וחינוכית נרחבת. במהלך כל שנת הפעילות מתקיימות סדנאות, קונצרטים מוסברים לתלמידי בתי ספר וקונצרטים ברחבי הארץ והעולם.
זה ברשת
זה ברשת הייתה תוכנית רדיו יומית העוסקת בנושאי ספורט.
התוכנית שודרה בימים ראשון עד חמישי בין השעות 17:30-18:00 ברשת ב' של קול ישראל משנת 2008. המנחה הראשי של התוכנית היה יואב אביב. המנחים המשניים היו ליאן וילדאו ושרון פרי. צוות הפרשנים בתוכנית כלל את אבי פרץ, אבי סגל, אלי סהר, חנן קריסטל, עמיר פלג ואחרים. בעבר נמנה אבי כהן עם צוות הפרשנים. מדי יום חמישי שודרה בתוכנית פינת "הפורום" שבה דן צוות המנחים והפרשנים בנושאים שונים הקשורים לענף הכדורגל.
תנור (קבוצת כוכבים)
כוכבים מעניינים
α בתנור הוא הכוכב היחידי בקבוצה שבהירות נראיתו היא מדרגה מתחת ל-4. זהו כוכב זוגי במרחק של כ-45 שנות אור, המורכב מכוכב צהוב עם בהירות מדרגה 3.8 ובן זוג קרוב עם דרגת בהירות 6 הניתן להבחנה בטלסקופ בינוני.
שער התחייה
המבנה
כאשר נבנו חומות האבן של קיטאי-גורוד ב-1535, הוקם שער האבן הראשון במקום. המבנה נבנה מחדש ב-1680 ומעל שני המעברים שבשער הוקמו שני מגדלים הנושאים גגות בצורת אוהל, בדומה למגדליה של חומת הקרמלין. איקונין המתאר את התחייה נקבע בשער בצידו הפונה אל הכיכר האדומה, וזה העניק לו את שמו. עד שנת 1731 שימשו המבנים שמעל לשער כחנות וכמטבעה, ולאחר מכן שימשו את בית הדפוס של אוניברסיטת מוסקבה.
בשנת 1929 הועברה הקפלה מהמקום, והשער נהרס בשנת 1931 כדי לפתוח פתח עבור כלי רכב צבאיים כבדים שעשו את דרכם לכיכר האדומה בשעת מצעדים צבאיים. בין 1994 ל-1996 נבנו שני המבנים מחדש, והעתק חדש של האיקונין עושה הניסים הובא מהר אתוס.
קארל ומילדה ביסום
קרל ביסום (בצ'כית: Karel Bisom; נולד ב־1894) אזרח גרמניה, ואשתו מילדה (Milada), (נולדה ב־1911), אזרחית צ'כית, היו חסידי אומות עולם על הצלת ילדה יהודייה בתקופת השואה.
קורות חיים
עורך הדין קארל ביסום ואשתו מילדה התגוררו בעיר ברנו באזור דרום מורביה, צ'כיה.
פעילות בתקופת השואה
התינוקת מילדה, נולדה בברנו במארס 1938 לנערה ג'ירינה אונדרצ'קובה (Jirina Ondrackova) ילידת 1920. אביה של התינוקת, סימון דנמרק (Simon Danemark), יליד 1913 סטודנט יהודי למשפטים, הודה באבהותו אך לא נישא לג'ירינה, מכיוון שהיא עדיין הייתה קטינה.
בסוף מרץ 1942 הועברו סיימון דנמרק והוריו וולף וסופיה, לגטו טרזיינשטט ושלושה ימים לאחר מכן לפיאסקי Piaski, ליד לובלין בפולין. שלושתם נספו בשואה.
ב־1943 בני הזוג ביסום הביאו לעולם את בנם פטר וכעבור ארבע שנים נוספות, נולדה בתם – קריסטינה. מילדה גודלה כאחותם.
הודות לקשריו של עו"ד ביסום עם הקהילה המשפטית בברנו, נדחו בקשות הרשויות לבירור לגבי זהותה של מילדה ונוכחותה בבית הספר, עד לאחר סיום הכיבוש הנאצי.
הכרה והנצחה
הצלת מילדה הוכרה כצעד אנטי-פשיסטי, ובזכות הכרה זו בני משפחת ביסום לא גורשו לגרמניה בתום המלחמה אלא קבלו אזרחות צ'כית. ב־23 בספטמבר 2001, יד ושם הכיר בקרל ומילדה ביסום כחסידי אומות העולם.
מיכה חריש
מיכאל (מיכה) חריש (נולד ב-28 בנובמבר 1936) הוא פוליטיקאי ואיש ציבור ישראלי, לשעבר חבר הכנסת, שר ומזכ"ל מפלגת העבודה. בשנים 1992–1996 כיהן כשר המסחר והתעשייה.
קורות חיים
חריש נולד בשנת 1936 בעיר טימישוארה שברומניה, בשם מיכאל הירש. שני ההורים גדלו במשפחות דתיות. האם איבדה בשואת יהדות צפון טרנסילבניה את כל משפחתה. האב היה בתפקיד מנהיגות בתנועה הציונית הסוציאליסטית "איחוד". ב-28 בנובמבר 1938, כשהיה חריש בן שנתיים, אח של אביו, שמעון הירש ואשתו טרי, נרצחו בפיגוע עם פצצה שאורגן על ידי אנשי משמר הברזל בעת הצגה של סידי טל ולהקת תיאטרון יידי בטימישוארה.
חריש היה בנעוריו חניך של תנועת בני עקיבא ולמד בתיכון היהודי בעיר. עלה לישראל ב-1950. התגורר בקריית חיים ולמד בכפר הנוער בן שמן, שירת בצה"ל כקצין בגדוד 12 בחטיבת גולני, לחם במבצע סיני ב 1956. בוגר כלכלה ומדע המדינה באוניברסיטה העברית.
במסגרת לימודיו באוניברסיטה העברית נבחר לכהן כיו"ר הסטודנטים מטעם מפא"י ונשלח במסגרת חילופי סטודנטים לכלכלה לצרפת, שם מונה כראש המחלקה לקשרי חוץ של מפלגת העבודה.
חריש נבחר לכנסת בשנת 1973 מטעם סיעת המערך ושירת בכנסת במשך 23 שנה, עד 1996. שימש כחבר בוועדות כנסת שונות וכיו"ר הוועדות הבאות: יו"ר ועדת המשנה לאנרגיה (בכנסת ה-9 וה-10), יו"ר ועדה משותפת בנושא תעלת הימים (בכנסת ה-10), יו"ר ועדה משותפת בנושא שכר משרתי הקבע, יו"ר ועדת המשנה בנושא בחירת נשיא אוסטריה קורט ולדהיים, יו"ר ועדת חקירה פרלמנטרית בנושא תאונות דרכים ויו"ר ועדה מיוחדת לקידום הייצוא (בכנסת ה-11) ויו"ר ועדת הכספים (בכנסת ה-12). היה חבר ועדת החוץ והביטחון. יזם את הקמת משרד האנרגיה בשנת 1976.
חריש כיהן כיו"ר החוג לשילוב במפלגת העבודה, חבר נשיאות במועצה הציבורית למען יהודי ברית המועצות, יו"ר האגודה למען החייל בגבעתיים וחבר מרכז "הפועל". שימש כראש מועצת הקולנוע בישראל בין השנים 2007 ל-2011.
לאחר פרישתו של יו"ר מפלגת העבודה אהוד ברק בינואר 2011 ועזיבתו לסיעת העצמאות, החליטה ההנהלה הזמנית של המפלגה למנות את חריש ליו"ר הזמני שלה. חריש כיהן בתפקיד זה עד ספטמבר 2011, אז נבחרה לתפקיד יו"ר המפלגה ח"כ שלי יחימוביץ'.
עומד כיום בראש העמותה להנצחת יהדות רומניה - א.מ.י.ר., שימש כויו"ר "החברה לאיתור ולהשבת נכסים של נספי השואה בע"מ" עד 2017.
בבחירות לכנסת העשרים וחמש הוצב במקום ה-119 הסמלי ברשימת העבודה לכנסת.
חיים פרטיים
חריש נשוי לאדית ולהם ארבעה ילדים.
נסיכות אנהלט
גאוגרפיה
שטח אנהלט נמתח מהרי הארץ במערב אל נהר אלבה במזרח. בשנת 1315, עם האובדן של שטחי אנהלט-אשרסלבן, הקרקעות סביב באלנשטדט יצרו מובלעת מערבית. שטח הדוכסות לבסוף היה 2300 קמ"ר.
במערב האדמה מתפתלת ובמיוחד בצפון מערב הנסיכות, שם היא מהווה חלק מהרי הארץ, עם פסגת הר הרמברג כנקודה הגבוהה ביותר, 579 מטר. מהרי ההארץ הארץ משתפלת בהדרגה לעבר נהר הזאלה. האדמה בין הנהר לאלבה פורייה במיוחד. מזרחה לאלבה, הקרקע היא בעיקר מישור חולי שטוח, עם יערות אורן נרחבים, בשילוב עם אדמת ביצה ומרעה עשירה. האלבה הוא הנהר הראשי, החוצה את החלק המזרחי של הנסיכות, ממזרח למערב, וברוסלאו מתאחד עם נהר מולדה. נהר הזאלה זורם לכיוון צפון דרך החלק המרכזי של הנסיכות וזורמים אליו היובלים פוהנה, ויפר ובודה.
היסטוריה
בשנת 1170 מת אלברכט הדוב, ובנו ברנהרד ירש את השטחים סביב טירת אנהלט, בית מושבה של בית אסקניה ליד הארצגרודה, אשר הפכו מאוחר יותר לנסיכות אנהלט. בשנת 1172 מת אחיו הבכור אלברכט, רוזן באלנשטדט ללא יורשים, וברנהרד ירש אף את נחלותיו. ב-2 בפברואר 1212 מת ברנהרד, ובנו היינריך הראשון, נסיך אנהלט ירש את רוזנות אנהלט, בעוד בנו אלברכט הראשון, דוכס סקסוניה ירש את דוכסות סקסוניה.
בשנת 1218 קיבל היינריך את התואר נסיך, ולאחר מותו של היינריך בשנת 1252 חולקה הנסיכות בין בניו; היינריך השני, נסיך אנהלט-אשרסלבן, ברנהרד הראשון, נסיך אנהלט-ברנבורג וזיגפריד הראשון, נסיך אנהלט-צרבסט. בשנת 1382 מת יוהאן השני, נסיך אנהלט-צרבסט, ובשנת 1396 חולקה נחלתו בין בניו; זיגיסמונד הראשון, נסיך אנהלט-דסאו, אלברכט הרביעי, נסיך אנהלט-קתן וולדמאר השלישי, נסיך אנהלט-צרבסט. וולפגנג, נסיך אנהלט-קתן נפגש עם מרטין לותר בשנת 1521 בדיאט באאוגסבורג, ויישם את הרפורמציה הפרוטסטנטית בשטחיו, והיה הנסיך השני של האימפריה הרומית הקדושה לעשות זאת לאחר פרידריך החכם מסקסוניה. הוא גם היה חבר מוביל של הליגה הפרוטסטנטית בברית טורגאו ובברית שמלקלדן נגד המדיניות של קרל החמישי, קיסר האימפריה הרומית הקדושה. במהלך המלחמה השמלקלדית איבד וולפגנג זמנית את נחלותיו, אולם קיבל אותן בחזרה בשלום פסאו. בשנת 1562 ויתר וולפגנג על אנהלט-קתן לבני דודיו יואכים ארנסט וברנהרד השביעי מאנהלט-צרבסט, ועם מותו של ברנהרד בשנת 1570, כל השטחים של אנהלט התאחדו רשמית תחת שלטונו של יואכים ארנסט. בשנת 1561 מת יואכים הראשון, נסיך אנהלט-דסאו ללא יורשים, ואחיינו יואכים ארנסט, נסיך אנהלט ירש את נחלותיו. בשנת 1586 מת יואכים ארנסט, ובשנת 1603 חולקה נחלתו בין בניו; יוהאן גאורג הראשון, נסיך אנהלט-דסאו, כריסטיאן הראשון, נסיך אנהלט-ברנבורג, אוגוסט, נסיך אנהלט-פלצקאו, רודולף, נסיך אנהלט-צרבסט ולודוויג הראשון, נסיך אנהלט-קתן. במלחמת שלושים השנים נפגעו הנסיכויות, ובשנת 1635 נחתם הסכם בין הענפים השונים במשפחה, בשל הצורך באחדות כלפי האיומים השונים.
בשנת 1806 נתן נפוליאון מעמד של דוכסות לנסיכויות המשפחה, ובשנת 1815 אושר הדבר בקונגרס וינה. בשנת 1817 מת לאופולד השלישי, דוכס אנהלט-דסאו, ובמקומו עלה לשלטון נכדו לאופולד הרביעי, דוכס אנהלט-דסאו. בשנת 1847 מת היינריך, דוכס אנהלט-קתן ללא יורשים, ולאופולד הרביעי, דוכס אנהלט-דסאו ירש את נחלתו, ובשנת 1853 איחד את הנחלות לדוכסות אנהלט-דסאו-קתן. במהלך מהפכות אביב העמים נאלץ לאופולד לתת חוקה חדשה לנתיניו, אולם לאחר מכן ביטל אותה, ובשנת 1859 נתן חוקה אחרת לדוכסות. בשנת 1863 מת אלכסנדר קרל, דוכס אנהלט-ברנבורג ללא יורשים, ובעקבות כך אוחדו כל נחלות בית אנהלט לדוכסות אנהלט המאוחדת.
לאחר מכן
בשנת 1866 הצטרפה הדוכסות בראשות לאופולד הרביעי לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.
וקטור מצב (קוונטים)
במכניקה קוונטית, וקטור מצב הוא וקטור במרחב הילברט המיצג את המצב של מערכת פיזיקלית, כשמספר דרגות החופש של המערכת הוא הממד של הווקטור. הדרך הנפוצה ביותר לכתוב את וקטור המצב היא באמצעות סימון דיראק:.
פונקציית גל משמשת גם היא לתיאור מצב קוונטי ויש חפיפה רבה במשמעות שני המונחים.
מושגים מאלגברה ליניארית
דרכי החישוב באמצעות וקטור מצב מבוססות על אלגברה ליניארית וללא ידע מוקדם בתחום זה הבנת הפורמליזם תהיה קשה למדי. רבים מהמושגים האבסטרקטים של אלגברה ליניארית מקבלים משמעות פיזיקלית, כשוקטור המצב עצמו תואם את ההגדרה המתמטית של וקטור ושונה ממבחינות רבות מוקטור פיזיקלי. מרחב הילברט של הווקטור, המיצג את דרגות החופש של המערכת, הוא מרחב וקטורי עם מכפלה פנימית ומרחב דואלי שבו וקטור מסומן. כל משתנה שנוכל למדוד על המערכת מיוצג על ידי אופרטור הרמיטי. משוואת שרדינגר המתארת את התפתחות הווקטור בזמן היא מערכת משוואות ליניאריות, וההמילטוניאן גם הוא אופרטור הרמיטי שליכסונו ומציאת ההווקטורים העצמיים שלו מהווה לרוב חלק גדול מפתרון בעיות. אופרטור אוניטרי נותן את התפתחות עצמה. סופרפוזיציה של מצבים זה צירוף ליניארי של וקטורים כשהנורמה של כל וקטור המיצג מצב פיזיקלי חייבת להיות שווה אחד.
מדידות
אם מערכת נמצאת במצב ההסתברות שנמצא אותה במצב  נתונה על ידי הערך המוחלט של המכפלה הפנימית בריבוע:  וערך התצפית של משתנה מדיד \ M נתון על ידי.
שתי דרגות חופש
נחשוב על מערכת בעלת שני מצבים, נניח חלקיק היכול להימצא באחת משתי קופסאות. נוכל לייצג מצב אחד עם וקטור |1\rangle ואת המצב השני עם |2\rangle כשנדרוש שהווקטורים מנורמלים  ושאם המערכת נמצאת במצב אחד הסיכוי למצוא אותה בשני הוא אפס:. מצב כללי הוא סופרפוזיציה קוונטית של המצבים שניתן לרשום כצירוף ליניארי: כש \ \alpha ו\ \beta הם מספרים מרוכבים. מהנרמול של  נקבל  והסיכויים למצוא את המערכת במצבים  |1\rangle ו|2\rangle הם  ו\ |\beta|^2 בהתאמה.
את כל זה ניתן לרשום כוקטורי עמודה
ואת המרחב הדואלי כוקטורי שורה:
כשסימן הכוכבית מיצג צמוד מרוכב.
ג'ורג' ר. ר. מרטין
ביוגרפיה
נולד בשם ג'ורג' ריימונד מרטין (George Raymond Martin) בניו ג'רזי שבארצות הברית, למשפחה נוצרית-קתולית בעיקרה, אם כי סבו היה יהודי. בוגר תואר ראשון ושני בעיתונות באוניברסיטת נורת'ווסטרן. בשנות השבעים היה מרטין כותב פורה של סיפורים קצרים, וזכה במספר פרסי הוגו ונבולה לפני שהתחיל להפנות את תשומת לבו לרומנים. אף על פי שרוב עבודתו עוסקת בפנטזיה או באימה, כמה מספריו המוקדמים הם ספרי מדע בדיוני המתרחשים בעולם עתידני.
וקטור מצב (קוונטים)
שתי דרגות חופש
אם קיים גודל פיזיקלי של המערכת השונה בכל מצב, לדוגמה אם האנרגיה של המערכת במצבים |1\rangle ו|2\rangle היא \ E_1 ו\ E_2 בהתאמה, נוכל לתאר זאת בעזרת המטריצה:
ג'ורג' ר. ר. מרטין
ביוגרפיה
בשנות השבעים הוא החל לעבוד כעורך בטלוויזיה. הוא עבד על הסדרה "אזור הדמדומים" ועל הסדרה "היפה והחיה". כעורך ספרים, ערך את סדרת הספרים "קלף משוגע".
וקטור מצב (קוונטים)
שתי דרגות חופש
שבמקרה זה היא גם המילטוניאן של המערכת וערך התצפית שלה למצב נתון על ידי
ג'ורג' ר. ר. מרטין
ביוגרפיה
ב-1996 מרטין חזר לכתיבת נובלות, והחל לכתוב את סדרת "שיר של אש ושל קרח", היצירה המפורסמת והמצליחה ביותר שלו. הסדרה עוסקת במאבקים סביב השלטון בממלכת וסטרוז, ממלכה גדולה בעולם במצב המקביל לימי הביניים. "שיר של אש ושל קרח" מאופיינת בדגש הניתן לתככים הפוליטיים שסביב האירועים, כמו גם בבנייה עשירה וריאליסטית של עולם פנטזיה שבו יש בתי אצולה, אבירים, דרקונים, כשפים ואל-מתים.
וקטור מצב (קוונטים)
מרחב הקואורדינטות
נחשוב על חלקיק היכול לנוע רק על ציר ה-x. במכניקת הקוונטים מצבו מיוצג על ידי פונקציית גל המתאימה מספר מרוכב לכל נקודה על ציר ה-x. זהו למעשה וקטור מממד אינסופי, כשאיברי הווקטור הם ערכי פונקציית הגל:
ג'ורג' ר. ר. מרטין
ביוגרפיה
הסדרה, כך על פי רבים, התחילה גל חדש בספרות הפנטזיה. גל זה הפך את המגמה שג'ון רונלד רעואל טולקין הוביל - מגמת הפנטזיה האפית, שבה הטובים והרעים ברורים, כל אחד מהם איתן בעמדתו. בספריו של מרטין כל הדמויות "אפורות" - בכולן יש מאפיינים טובים ורעים, ושיפוטן נתון בידי הקוראים.
וקטור מצב (קוונטים)
מרחב הקואורדינטות
המכפלה הפנימית של וקטור זה עם עצמו במרחב הדואלי נותנת את הנירמול:
ג'ורג' ר. ר. מרטין
ביוגרפיה
בנוסף לחמשת ספרי "שיר של אש ושל קרח" שפורסמו (ושני הספרים המתוכננים לעתיד), מרטין כתב גם חמש נובלות המתרחשות בעולם הסדרה, כל אחת מהן בתקופה שונה: "האביר הלא-משוח", "החרב המושבעת", "אביר המסתורין", "הנסיכה והמלכה" ו"אש ודם" שעוסק בהיסטוריה של בית טארגאריין.
סדרת הטלוויזיה המצליחה "משחקי הכס" מבוססת על סדרת ספריו "שיר של אש ושל קרח", הוא אחד ממפיקיה בפועל, ואף כתב כמה פרקים בה.
הוא היה שותף ליצירת משחק מחשב "Elden Ring".
אריקה צוכולד
אריקה בארת-צוּכוֹלְד (בגרמנית: Erica Barth-Zuchold; 19 במרץ 1947 – 22 באוגוסט 2015) הייתה מתעמלת מזרח-גרמנייה. הייתה סגנית אלופה אולימפית (מקסיקו סיטי 1968 ומינכן 1972) בעלת 5 מדליות, מהן 4 כסף ו-1 ארד, ואלופת עולם (ליובליאנה 1970) בעלת 6 מדליות, מהן 2 זהב ו-4 כסף.
צוכולד הייתה האישה הראשונה שביצעה את אלמנט הפליק-פלאק על מכשיר הקורה באליפות העולם (דורטמונד 1966). נוסף לכך, הייתה אחת משתי הנשים הראשונות, ביחד עם ורה צ'סלבסקה שביצעה את תרגיל קפיצת הידיים (front handspring) על מכשיר הקורה.
ביוגרפיה
צוכולד נולדה בשם אריקה בארת בלוקה שבתורינגיה.
ביחד עם קארין יאנץ הייתה אחת משתי המתעמלות המזרח גרמניות הבולטות של דורה, בסוף שנות ה-60 ובתחילת שנות ה-70.
באליפות העולם בהתעמלות שנערכה בדורטמונד, אותה העת מערב גרמניה בשנת 1966 זכתה צוכולד בשתי מדליות כסף, בתחרות קרב-רב אישי ובתרגיל על סוס הקפיצות.
באולימפיאדת מקסיקו סיטי (1968) זכתה צוכולד בשתי מדליות, כסף וארד. מדליית כסף בתרגיל על סוס הקפיצות ומדליית ארד בתחרות קרב-רב קבוצתי.
אלופת עולם
נקודת השיא שלה הייתה באליפות העולם בהתעמלות שנערכה בליובליאנה שבסלובניה בשנת 1970 בה זכתה צוכולד ב-4 מדליות, 2 זהב ו-2 כסף. מדליות זהב בתרגיל על סוס הקפיצות ובתרגיל על הקורה, ההישג האחרון היה שנוי במחלוקת ויש שטענו שהאמריקאית קתי ריגבי הייתה צריכה לזכות בו. מדליות כסף בתחרות קרב-רב קבוצתית ובתחרות קרב-רב אישי, אחרי לודמילה טורישצ'בה מברית המועצות.
באולימפיאדת מינכן (1972) זכתה צוכולד ב-3 מדליות כסף, בתחרות קרב-רב קבוצתי, בתרגיל על סוס קפיצות ובתרגיל על מקבילים מדורגים.
משפרשה מקריירת ההתעמלות, עסקה צוכולד בכמה פעילויות וקריירות שונות בכללן: אקרובטית טרפז, אוצרת, מחנכת, וציירת בסגנון אבסטרקטי.
תארים והישגים
ב-2005 נבחרה צוכולד להיכל התהילה של ההתעמלות.
תאוריית מערכת המטרה
תאוריית מערכת המטרה (באנגלית: goal-systems) היא תאוריה בתחום הפסיכולוגיה החברתית אשר פותחה על ידי הפסיכולוג אריה קרוגלנסקי. התאוריה מאמצת גישה קוגניטיבית למוטיבציה של האדם בהשגת מטרותיו. התאוריה מציגה מוטיבציות להשגת מטרה המהוות פונקציות משותפות של עקרונות קוגניטיביים שתוכנם מורכב ממטרות ואמצעים. תאוריה זו היוותה בסיס להתפתחות תאוריית ויסות המיקוד.
רקע
בתאוריות בפסיכולוגיה חברתית לרוב התייחסו למוטיבציה בנפרד מקוגניציה, ההנחה הייתה שלאינדיבידואלים יש רמה נמוכה או גבוהה של מוטיבציה ואלו ישפיעו על תהליך השגת המטרה. תפיסה זו אינה שגויה, אך מפספסת נדבך חשוב הנוגע במוטיבציה. משאלות, תחומי העניין ותשוקות האדם כמעט אף פעם לא קבועות או עקביות, הן משתנות מרגע לרגע עקב כניעה למערך שלם של הפרעות, פיתויים וסטיות. לרוב האדם לא ירדוף באופן בלתי פוסק אחר המטרה או הרצון הנוכחי שלו, אלא, יתפתה להמשיך בשגרה או שמצב הרוח המשתנה שלו כמו המצב הרגשי ישפיע על המוטיבציה להשגת המטרה. פרדיגמת מוטיבציה כקוגניציה שמציעה תיאורית מערכת המטרה מניחה כי המערכת הקוגניטיבית הנה חלק בלתי נפרד מתהליך הרדיפה אחר מטרה. הקוגניציה של האדם לא מפסיקה לעבוד אפילו כשהאדם ישן, האסוציאציות נמצאות בשטף תמידי והמחשבות שלנו עובדות מסביב לשעון. מחשבות רבות הן מוטיבציוניות המייצגות את המטרות של האדם, את האמצעי להשיגן או את הסטייה מהשגת המטרה תאוריית מערכת המטרה עוסקת בהתנהגות הייצוג המנטלי של רשתות המוטיבציה של האדם המורכבות מאמצעי ומטרה. המערכת נותנת משקל רב לאפשרויות הבחירה והחלופה, מוטיבציה פנימית ומוטיבציה בלתי מודעת המגיעה מהטרמה תת-הכרתית.
עקרונות בסיסים
התאוריה מניחה כי הגעה ליעד או למטרה כוללת שני עקרונות הבאים לידי ביטוי בהשגתם, אלו הם מאפיינים קוגניטיביים ומוטיבציוניים.
מאפיין קוגניטיבי - הערך עוסק בצורת החשיבה של האדם בתהליך השגת המטרה, הוא מורכב משני מאפיינים:
מאפיין מוטיבציוני – מה שמייחד את מערכת המטרה הוא ההרכב של האמצעים והמטרות הרלוונטיים למוטיבציה והם ניחנים בארבעה מאפיינים ייחודיים:
השפעות פסיכולוגיות חברתיות על תיאורית מערכת המטרה
תכונה חיונית של תיאורית מערכת המטרה היא שזו רחבה ומקיפה, אין לה תוכן ברור וספציפי. תכונה זו מאפשרת את יישום התאוריה בתחומים רבים של תופעות פסיכולוגיות חברתיות. אנשים יכולים להבין את המסגרת האובייקטיבית-מערכתית של התאוריה בשלושה תפקידים אפשריים:
סרט עצמאי
סרט עצמאי או סרט אינדי הוא סרט קולנוע עלילתי אשר מופק שלא במסגרת אחד מאולפני הקולנוע הגדולים. כמו כן, המונח מתייחס לסרטים אמנותיים, אשר שונים בסגנונם ובתוכן שלהם באופן ניכר מרוב סרטי המיינסטרים המשווקים לקהל הרחב.
לעיתים, על אף שסרטים עצמאיים מופקים על ידי חברות הפקה עצמאיות, חלקם עדיין מופצים ומשווקים על ידי האולפנים הגדולים (לרוב, על ידי חברות בנות שלהם). במקרים רבים, אך לא תמיד, סרט עצמאי יהיה דל-תקציב. סרט אשר לא יותר ממחצית תקציבו ממומן על ידי אולפן גדול - ייחשב כסרט עצמאי.
סרטים עצמאיים נבדלים, לעיתים, מסרטים אחרים בכך שהתוכן והסגנון הוויזואלי שלהם הם חזונו האמנותי והאישי של הבמאי.
לעיתים, אך לא תמיד, סרטים עצמאיים מתוקצבים בצורה משמעותית פחות מאשר סרטים של אולפני הקולנוע הגדולים.
באופן כללי, שיווקם של סרטים עצמאיים מאופיין בהפצה מוגבלת, המיועדת לקהל צופים קטן ומסוים.
לופה
הלופה (שם מדעי: Luffa; נקראת לעיתים ליפה) היא סוג של צמח מטפס הגדל באזורים טרופיים וסובטרופיים כולל אמריקה הטרופית, אפריקה הטרופית, דרום-מזרח אסיה, הודו, חצי האי ערב ואוסטרליה. הפירות של אחד מהמינים הקרוי לופה גלילית או במיה סינית,
בתור מאכל
משמש בתור מאכל פופולרי באסיה ובאפריקה.
בתור ספוג רחצה
הלופה היא המקור החשוב ביותר לייצור ספוג מן הצומח ומפורסם בישראל בתור "ספוג רחצה", וספוגי אמבטיה מכונים לעיתים "ליפה".
בתור רהיט
הצמח משמש גם בתור חומר גלם לייצור רהיטים.
מילטון אריקסון
ד"ר מילטון היילנד אריקסון (באנגלית: Milton Hyland Erickson; 5 בדצמבר 1901 – 25 במרץ 1980) היה פסיכיאטר ופסיכולוג אמריקאי, ממייסדי הגישה האסטרטגית בטיפול פסיכולוגי ואבי השיטה האריקסוניאנית בהיפנותרפיה. התפרסם בשל גישתו הבלתי קונבנציונלית לטיפול פסיכולוגי, השימוש הנרחב שלו במטפורות, בטיפול נרטיבי ובהיפנוזה, תרומתו לפיתוח טכניקת ה-NLP (ניתוב לשוני פיזיולוגי), טביעת הביטוי "טיפול מהיר" וניסיונו ליצור שינוי בקרב מטופלים במספר מועט של פגישות טיפוליות. בניגוד לפסיכולוגיה הקלאסית, אריקסון תפס את התת-מודע כנפרד מן החשיבה המודעת; לטענתו, התת-מודע הוא יצירתי, מחולל פתרונות, ולעיתים קרובות בעל השפעה חיובית.
ביוגרפיה
אריקסון נהג לספר לעיתים קרובות דוגמאות על כוחו של התת-מודע, מניסיונותיו האישיים. את רוב כישוריו רכש מלימוד עצמי.
אריקסון גדל בוויסקונסין במשפחת חוואים צנועה, והתכוון להיות חוואי כמו אביו. אריקסון לקה בעיכוב התפתחותי בדיבורו - בגיל ארבע עדיין לא דיבר. אמו טענה כי "כשיגיע הזמן, הוא ידבר", ואריקסון הסתייע בתמיכתה. הוא התייחס להשתהות זו כראייה לכך שלתת-מודע דרוש זמן ללמידה של דברים, וגם אימו הבינה זאת. לבסוף לאחר קשיים למד לדבר.
כילד בן שש סבל אריקסון מדיסלקסיה. מוריו התקשו ללמדו שהספרה "3" והאות "m" הן סמלים שונים. יום אחד המורה כתבה 3 ואז m תוך כדי שהיא מנחה את ידו. אריקסון עדיין לא היה מסוגל להבחין בהבדל. לפתע, לדבריו, חווה הזיה ויזואלית ספונטנית, שבה הוא ראה את השוני בתוך אור מסנוור.
אריקסון: "יום אחד, זה כה מדהים, הייתה לפתע התפרצות אטומית של אור. ראיתי את ה-m ואז ראיתי את ה-3. ה-m עמדה על רגליה, וה-3 הייתה על צידה, עם הרגליים בולטות החוצה. האור המסנוור! הוא היה כל כך חזק! הוא הסיט כל דבר אחר אל תהום הנשייה. היה הבזק של אור מסנוור, ובמרכז ההתפרצות הנוראית של האור היו ה-3 וה-m."
בגיל 17, הוא חלה בפוליו והפך למשותק בצורה כה קשה, עד כי היה חשש לחייו. אריקסון: "כששכבתי במיטה באותו היום, שמעתי שלושה רופאים מדברים עם ההורים שלי ואומרים להם, שהבן שלהם יהיה מת בבוקר. חשתי זעם רב על כך שמישהו בכלל אומר לאמא, שהבן שלה יהיה מת בבוקר. אמא שלי נכנסה עם הפנים הכי שלוות שיכלה לעטות על עצמה. ביקשתי ממנה שתזיז את השידה ותדחף אותה, כך שתיצור זווית עם המיטה. היא לא הבינה מדוע וחשבה שאני הוזה. הדיבור שלי גם היה כבד. אך בזווית הזאת, בזכות המראה שעל השידה, יכולתי לראות מבעד לדלת, דרך החלון המערבי שבחדר השני. הייתי מוכרח לראות עוד שקיעה אחת, אם נגזר עלי למות. לו היה לי שמץ של כשרון ציור, הייתי יכול לצייר עכשיו את השקיעה הזאת."
הכעס של אריקסון והרצון שלו לראות עוד שקיעה היו הדרך שלו להישאר בחיים, למרות תחזיות הרופאים. הוא החלים, אך נשאר משותק בכל גופו: הוא היה מסוגל רק לשמוע ולהזיז את עיניו. בעודו מרותק למיטה וחסר יכולת דיבור, הוא שם לב באופן חזק לחשיבותה של תקשורת לא-מילולית - שפת הגוף, טון הדיבור - ולכך שלעיתים קרובות, התקשורת הלא-מילולית סותרת את זו המילולית.
הוא החל להיזכר ב"זכרונות גוף" של הפעילות השרירית בגופו שלו. באמצעות ההתרכזות בזכרונות אלו, הוא התחיל לאט-לאט להשיב שליטה על חלקים בגופו, עד כי יכול היה לדבר ולהשתמש בזרועותיו. בהיותו עדיין מחוסר יכולת ללכת, הוא החליט להמשיך לאמן את גופו, על ידי יציאה לשיט קאנו במסלול בן 1,600 ק"מ, לבדו, עם מעט דולרים בכיסו. לאחר הטיול המפרך, היה מסוגל ללכת בעזרת מקל.
אריקסון היה סטודנט לרפואה שאפתני וממוקד, ומסוקרן מפסיכיאטריה. הוא קיבל תואר בפסיכולוגיה, בעת שעדיין למד רפואה.
בשנות החמישים לחייו, חלה בפוליו פעם נוספת, אך היות שכבר חווה סיטואציה זו בעבר, הייתה לו אסטרטגיה "מוכנה" להחלמת שריריו, וכך עשה. לאחר ההתאוששות השנייה הוא היה מרותק לכיסא גלגלים, וסבל מכאבים כרוניים, עליהם שלט באמצעות היפנוזה עצמית. בכל בוקר נדרשה לו כשעה להוציא את כל הכאב החוצה.
נשא אישה והוליד שמונה ילדים.
בשנות השבעים החל שמו להתפרסם. הוא החל להעביר סמינרים, והמשיך בכך עד למותו במרץ 1980, בהיותו בן 78. אריקסון השאיר מורשת חשובה בתחומי הפסיכולוגיה, הפסיכיאטריה, הפסיכותרפיה, החינוך והתקשורת.
פסיכותרפיה על פי אריקסון
אריקסון מפורסם בעיקר כהיפנו-תרפיסט (מטפל באמצעות היפנוזה), אך הניסיון והמחקר שלו בהיפנוזה הביאו אותו לפתח שיטות תרפיה יעילות. הרבה משיטות אלה אינן היפנוטיות בצורה מפורשת, אבל הן הרחבה של אסטרטגיות היפנוטיות ותבניות דיבור. אריקסון ראה שההתנגדות לטראנס (שהייה במצב של היפנוזה) דומה להתנגדות לשינוי, ופיתח שיטות המתבססות על ידיעה זו. אריקסון פיתח את השיטה האסטרטגית קצרת המועד בפסיכותרפיה- טיפול מנחה, מהיר, ממוקד בשינוי, תחבולני, ער מאוד לתכנים מילוליים וללשון הגוף.
חסימת צינור הזרע
חיתוך צינור הזרע אינו פוגע בתפקוד המיני הגברי, בייצור הורמוני המין הגבריים על ידי האשך ואינו משנה את מראה ומרקם נוזל הזרע.
ניתוח חסימת צינור הזרע נחשב הליך פשוט יחסית. הניתוח מתבצע בדרך כלל במרפאה או אף במשרדו של הרופא, ואורך עד 30 דקות. הניתוח מבוצע בהרדמה מקומית או בהרדמה מלאה קלה לפי בחירת המנותח. ההכנה לניתוח וההתאוששות ממנו אינן כרוכות באשפוז, ולרוב אחרי התאוששות קצרה במשרד של הרופא, החולה נשלח הביתה לנוח.
התהליך
התהליך מתבצע בדרך כלל תחת הרדמה מקומית של כיס האשכים או הרדמה כללית קלה. לאחר ההרדמה מבוצעים שני חתכים בכיס האשכים, דרכם מאותרים צינורות הזרע. הצינורות נחתכים (לעיתים אף מוסר קטע מהם) ואז נאטמים על ידי צריבתם או תפירתם לפחות בצד אחד.
ישנן כיום מספר טכניקות המשפרות את זמן הריפוי, יעילות התהליך ומקטינות את הסיכוי להופעת כאבים בטווח הארוך.
מג'נטו
מג'נטו (באנגלית: Magento) היא מערכת מסחר אלקטרוני, מבוססת קוד פתוח וכתובה בשפת PHP.
המערכת מפותחת, משווקת ומופצת על ידי חברת Varien והקהילה ושוחררה בתאריך 31 במרץ 2008. בשנת 2018 החברה נרכשה על ידי אדובי מערכות בסכום של 1.68 מיליארד דולר.
ב-17 בנובמבר 2015 שוחררה גרסת מג'נטו 2.0, במטרה לספק דרכים חדשות להגברת מעורבות המשתמשים, ניווט נוח וחלק, שיפור שיעורי ההמרות וייצור ההכנסות הכולל של בעלי החנויות בפלטפורמה. לגרסה הזו התווספו כלים ייעודיים למשתמשים עסקיים, המשפרים את חוויית המשתמש בצורה ניכרת.
מג'נטו משתמשת במערכות ניהול הנתונים של MySQL ו-MariaDB, בשפת תכנות PHP ובאלמנטים שונים של מערכת ניהול תוכנה (שלד תוכנה) Zend. היא מבוססת על חוקי תכנות מונחה עצמים על בסיס ארכיטקטורת Model View Controller (MVC), ומשתמשת בטכניקת EAV לאחסון נתונים.
בנוסף, מג'נטו הציגה את מודל MVVM, שכרגע בא לידי ביטוי בתצוגת צד לקוח (בחזית האתר, ולא מאחורי הקלעים) באמצעות ספריית ה-JavaScript שנקראת Knockout.js.
מעל 250,000 סוחרים ברחבי העולם משתמשים בפלטפורמת Magento Commerce, המייצגת כ -30% מנתח השוק הכולל.
היסטוריה
Magento החלה את תהליך הפיתוח באופן רשמי בתחילת שנת 2007. שבעה חודשים לאחר מכן, ב-31.8.2007, גרסת הבטא הראשונה יצאה לאוויר העולם. וריאן (Varien), החברה שנמצאת בבעלות על מג'נטו, התבססה בעבר על OsCommerce.
במקור, אף תכננה מראש להשתמש בפלטפורמת osCommerce, אך לאחר מכן הוחלט לשכתב זאת כמג'נטו.
Varien, החברה שנמצאת בבעלות Magento, עבדה בעבר עם osCommerce. במקור, היא תכננה להוציא גרסה משודרגת או נוספת של osCommerce אך לבסוף החליטה לשכתב אותו, וכך נוצרה מג'נטו.
בחודש פברואר 2011, הודיעה eBay כי היא ביצעה השקעה ב-Magento בשנת 2010, בשווי 49% מבעלות החברה. ב -6 ביוני 2011, הודיעה eBay על יוזמה חדשה, בה תרכוש את שאר Magento, ותמזג אליה את ה-X.Commerce.
מנכ"ל מג'נטו ומייסדו, רועי רובין, כתב בבלוג הרשמי של מג'נטו כי "מג'נטו תמשיך לפעול מלוס אנג'לס, עם יואב קוטנר ואני כמנהיגיה".
יואב קוטנר עזב את מג'נטו באפריל 2012 בצטטו שחזונה של מג'נטו השתנה מאז רכישתה, עקב שינויים רבים ברמת הצוות.
ב-3 בנובמבר 2015, בהמשך לשינויים שהתרחשו ב-eBay (בעקבות תפיסת השליטה בחברה על ידי קרן גידור של קרל היקן) מג'נטו הופרדה מ-eBay ונסחרה כחברה עצמאית ברשות הבעלים החדשים "פרמיירה", קרן הון פרטית.
סקירה כללית
מג'נטו מספקת שתי פלטפורמות נפרדות: בנוסף, ישנן 2 פלטפורמות שקדמו להן; מג'נטו גרסת פרו (Magento Professional Edition) ו-Magento Go.
מג'נטו קוד פתוח
מג'נטו קוד פתוח, לשעבר Magento Community Edition, היא פלטפורמת איקומרס (eCommerce) קוד פתוח. הפלטפורמה הקהילתית (בסגנון "חכמת ההמונים") מאפשרת למפתחים להזין את קובצי הליבה שלהם, ולהרחיב את הפונקציונליות שלהם על ידי הוספת מודולים (תוספים) חדשים הניתנים על ידי מפתחים אחרים. מאז שגרסת הבטא הציבורית הראשונה שוחררה בשנת 2007, Magento Open Source פותחה והותאמה אישית על מנת לספק פלטפורמה eCommerce יציבה ובסיסית (שתוכל להתאים לקהל הרחב).
המהדורה הנוכחית וכל הגרסאות ההיסטוריות שפורסמו של Magento קוד פתוח (גרסאות X.1 ו-X2) זמינות במלואן באתר Magento Commerce, Inc להורדה. כמו כן, גם הורדות של קבצים בודדים אפשריים.
גרסת מג'נטו 2 של Magento CE מותאמת לשימוש הקהל הרחב, ונמצאת באתר Github להורדה. הגרסאות הפעילות והנתמכות ביותר של Magento Open Source הן גרסאות 1.9.3 ו-2.2.0.
מגנטו קומרס
פורסמה ב-11 אפריל 2016, ובנויה כמערכת של פלטפורמה כשירות (Paas - Platform as a service). דהיינו, מדובר בפלטפורמה שמבוססת שירותי ענן המאפשרת ללקוחות לפתח, להפעיל ולנהל יישומים שונים ללא המורכבות של בנייה ותחזוקת התשתית.
מג'נטו 2 כוללת תכונות חדשות ומשופרות רבות, כלים שונים למפתחים, והארכיטקטורה שלה שונה לחלוטין מכל הגרסאות הקודמות.
מג'נטו 2 הוכרזה בשנת 2010, אך במקור תוכננה לצאת בשנת 2011, וגרסת הבטא המסחרית שלה פורסמה בחודש יולי 2015. מאז, מג'נטו 1 ומג'נטו 2 המשיכו להתקיים ולהתפתח במקביל.
מג'נטו קומרס (גרסה מסחרית | On Permises)
"מג'נטו קומרס לארגונים", בעבר נקרא "Magento Enterprise Edition" נגזר ממג'נטו קוד פתוח ומכיל את קובצי הליבה שלו. שלא כמו קוד פתוח, גרסה זו אינה חינמית, אך מכילה יותר אפשרויות, התאמות ושיפור מבחינת פונקציונלית.
מוצר זה מיועד לעסקים גדולים שנצרכים לתמיכה טכנית עם התקנה, שימוש, תצורה ופתרון בעיות שונות. אף על פי שלמג'נטו קומרס יש דמי אחזקה שנתיים, גם גרסת הקהילה (ללא עלות) וגם הגרסה המסחרית (בתשלום) אינן כוללות אירוח.
צוות Magento מפתח את Magento Commerce על ידי שיתוף פעולה עם משתמשים, מפתחים ועם צדדים שלישיים. תוצאות תהליך הפיתוח הנמשך במערכת מג'נטו 2, מתעדכנות תדיר ב-Github לשימוש הכלל. הגרסאות האחרונות שנתמכות באופן פעיל על ידי צוות Magento Commerce הן: EE 1.14.2.4 וגם EE 2.2.0, שפורסמו ב-31 במאי 2017.
מומחי ויועצי מג'נטו
במג'נטו 2 ישנה תבנית בשם "Luma" שמותקנת כברירת מחדל במערכת ומותאמת באופן מלא למכשירי סלולר, אך ככל הנראה בכל אופן תידרש התאמה אישית מעבר לבסיס הקיים בתבנית, על מנת להפיק את המרב מהפלטפורמה ובהתאם לצורכי המשתמש.
קבוצה רשמית של מומחי ויועצי מג'נטו
לקוחות מג'נטו (אישים/ חברות) שמפעילים את החנויות שלהם על מג'נטו קומרס או מוכנים לשדרג גרסה קודמת ולעבור למג'נטו קומרס, יכולים לפנות לקבוצת הייעוץ הרשמית של מג'נטו למידע, לפרטים ולתמיכה טכנית בנושא.
שותפי מג'נטו - תוכנית שותפים (Solution Partners)
שותפי מג'נטו הם חברות ועסקים אשר מציעים פתרונות ושירותים שונים למג'נטו, עם ותק וידע נרחב ביישום והתאמת אתרי Magento, וקיבלו תעודות הסמכה רשמיות שמעידה על התמקצעותם בכך. כל מי שמעוניין לקבל עזרה מקצועית ולבצע שינויים באתר מג'נטו שלו, יכול ליצור עמם קשר במדריך השותפים הרשמי של מג'נטו, ולהיעזר בהם.
ישנם סוגים שונים של Magento Solution Partners. חלק מהחברות הללו לא רק שמספקות פיתוח מלא של אתרי מג'נטו, אלא גם נותנות תמיכה טכנית 24/7. ישנן חברות אחרות שמתמקדות באבטחת אתרי מג'נטו, פיתוח תוספים, או בתחומים אחרים הקשורים למג'נטו.
בישראל משמשת חברת Fisha כשותפה רשמית של הפלטפורמה.
שותפים טכנולוגיים (Technology Partners)
שותפים טכנולוגיים של מג'נטו, הם חברות או מוצרים המסייעים לסוחרים/ משתמשים לשפר את האתר שלהם משמעותית, מעבר לבסיס הקיים בפלטפורמה. הפתרונות והתוספים שלהן מכסים מעל ל-20 קטגוריות שונות וביניהן: אוטומציה שיווקית, תשלומים, ניהול תוכן, משלוחים, אירוח (אחסון אתרים), שיפור ביצועים טכניים ועוד. כדי להבטיח איכות ותאימות, כל טכנולוגיה שנוצרת על ידי שותפי מג'נטו, מחויבת לעבור ביקורת קפדנית טכנולוגית ועסקית. רשימה מלאה של חברות שהן שותפות טכנולוגיות של מג'נטו, ניתן למצוא במדריך האתר הרשמי.
פרצות אבטחה
בשנת 2015 נמסר כי חנויות אינטרנט מג'נטו מיושנות או שאינן בשימוש (וייתכן שאינן מעודכנות), חשופות להתקפה (וירוס שעובר בין אתרים) המאפשרת לתוקפים לבצע גנבה מקוונת של אמצעי תשלום של משתמשי המערכת. לדברי מומחה אבטחה, יותר מ-4,000 חנויות אינטרנט של מג'נטו נחשפו להתקפה כזו באוקטובר 2016.
בשנת 2017 חברת האבטחה DefenseCode דיווחה כי חנויות וירטואליות של מג'נטו CE חשופות להתקפות שמתבצעות מרחוק, מה שמאפשר לתוקפים לבצע גנבת פרטי כרטיסי האשראי של לקוחות קודמים, נוכחיים ועתידיים, להשתלט על מסד הנתונים של האתר, ובמקרים קיצוניים אף להשתלט על השרת באופן מלא - כולל יישומים אחרים ששייכים למג'נטו. היה חשד בזמנו, כי כ-260,000 חנויות וירטואליות של מג'נטו היו חשופות ובעלות פוטנציאל למתקפה כזו באפריל 2017.
כנסי מג'נטו ברחבי העולם
"Imagine eCommerce" הוא הכנס השנתי של מג'נטו קומורס, וקיים משנת 2011. האירוע הראשון התקיים בחודש פברואר 2011 בלוס אנג'לס עם מעל ל-600 ספקים, שותפים ומפתחי מג'נטו. מטרותיו של כנס "Imagine eCommerce" הן שיתוף רעיונות בנוגע למסחר אלקטרוני, יצירת הזדמנויות למפגשים, מעגלים ושיתופי פעולה שונים (יצירת רשת קשר עסקית בין המשתתפים - נטוורקטינג - Networking).
בנוסף, מג'נטו משתפת פעולה עם צוותים מקומיים להקים את "Magento Live" - אירוע שמיועד לעדכונים חדשים בתחום ומספק למשתתפים הזדמנות נהדרת ללמוד דברים חדשים על פלטפורמת מג'נטו, איקומרס, ואילו פיטצ'רים ודברים חדשים ישנם עבור שותפי/ ספקי מג'נטו. הכנסים הגדולים והמתוקשרים ביותר של Magento Live, מתקיימים באוסטרליה (סידני), אנגליה וצרפת.
ישנו ארגון ללא מטרות רווח התורם ליותר מ-24 אירועי מג'נטו בעולם בשנה בשם "אגודת המג'נטו". העמותה פתוחה לכל החברות הפועלות בכל צורה של מסחר או הפצה, שרוצים להשתמש במערכת של מג'נטו כפלטפורמת מסחר עכשיו או בעתיד.
תעודת הסמכה של מג'נטו
ישנם ארבעה אישורים שונים של מג'נטו. שלושה מהם שואפים להוות הוכחה ליכולות של המפתחים במג'נטו ביישום מודולים (תוספים): הראשון; הסמכה עבור מומחי פתרון מוסמך שמתמקדים בקהל משתמשים עסקיים כגון יועצים, אנליסטים, מנהלי פרויקטים. (Certified Solution Specialist). השני; הסמכה עבור מפתחי צד לקוח של מג'נטו שהם בעלי הסמכה שמתמקדת בעיקר בשיפור ממשק המשתמש (UI) של מפתחי צד שרת, שמיישמים ומפתחים את המודולים של ליבת המערכת (Magento Front End Developer). השלישי; הסמכת בונוס שמכילה בדיקות עומק בכל הנוגע למודולים ארגוניים של Magento Enterprise ושל ארכיטקטורת מערכת מג'נטו כולה.
משאבים
Magento DevBox היא פלטפורמה שמעגנת ומאפשרת התקנה קלה של הגרסה האחרונה והמעודכנת ביותר של מג'נטו, הלוא היא Magento2 CE (מג'נטו 2) או פלטפורמת EE בסביבת פיתוח וירטואלית. בנוסף, הפלטפורמה מאפשרת למפתחים לקשר את הפרויקט שלהם להתקנה מקומית נוכחית של Magento 2. נכון ליוני 2017, הפלטפורמה עדיין נמצאת בגרסת ביטא (גרסת פיתוח שאינה סופית).
מג'נטו 2 שוחררה לאוויר העולם ב-17 בנובמבר 2015, גרסתה האחרונה נכון להיום היא v2.2.0, וניתן להוריד אותה ממשאבים שונים, מדף משאבים רשמי של מג'נטו או דרך Github.
התממשקות Magento 1 ל-Magento 2 יכולה להיעשות באמצעות כלי העברת הנתונים הרשמי של מג'נטו. בנוסף, ההתממשקות יכולה להתבצע על ידי מפתחים עם ניסיון נרחב בפלטפורמת מג'נטו 1 ומג'נטו 2 או חברות ייעודיות בעלות הסמכה למג'נטו.
יורם ראב"ד
יורם ראב"ד (נולד ב-22 ביוני 1956) הוא עורך דין ישראלי, העוסק בתחום המסחרי ומומחה במיזוגים ורכישות ועסקאות בינלאומיות. הוא שותף-מנהל בשִׁבֹּלֶת, משרד עורכי הדין השישי בגודלו בישראל.
ביוגרפיה
יורם ראב"ד נולד בקטמון הישנה בירושלים לדן ראב"ד ומרים ראב"ד (לבית ציברסקי). נצר לראב"ד (אברהם בן דוד מפושקירה). אמו עלתה לישראל בשנות ה-30 של המאה ה-20 ועבדה כמנהלת קשרי החוץ עם יהדות הגולה בקק"ל, אביו ניצול שואה, עבד כבקטריולוג בבנק הדם בבית החולים הדסה עין כרם בירושלים. בהיותו בן שמונה הוריו נפטרו והוא עבר עם אחיו הבכור ארי לכפר הילדים והנוער ויצו קנדה הדסים. לאחר שסיים ללמוד בהדסים עבר להתגורר בתל אביב, ולמד בתיכון עירוני ד'. בצה"ל שירת כשנה בקורס טיס והמשיך לשרת ביחידה 8200. למד בפקולטה למשפטים, אוניברסיטת תל אביב וסיים תואר ראשון ב-1982; ראב"ד החל את התמחותו במשרד עורכי הדין הרצוג, פוקס, נאמן ושות' והמשיך במשרד עורכי הדין מ. פירון, בו עבד מספר שנים כשכיר עד שהפך לשותף. ב-1991 הקים משרד משלו, שהתמחה בתחום המסחרי. ב-1994 הצטרפו אליו כשותפים יוסי בנקל ודוד מגריזו והמשרד נקרא "ראב"ד, מגריזו, בנקל".
בינואר 2018 התאחד משרד שִׁבֹּלֶת עם משרד עוה"ד ראב"ד מגריזו בנקל. המשרד המאוחד נקרא שִׁבֹּלֶת ביחד עם ראב"ד, מגריזו, בנקל והוא (נכון ל-2023) משרד עורכי הדין השישי בגודלו בישראל, וכולל 253 עורכי דין מתוכם 98 שותפים ובסה"כ-370 מועסקים.
פעילותו העסקית
בין לקוחותיו של ראב"ד בעבר ובהווה: בנק הפועלים, קבוצת אשטרום, עמידר, אידיבי, יגאל ומשה גינדי, גינדי החזקות, פויו זבלודוביץ' וטמרס, אלסינט ואלביט הדמיה, עזבון סמי שמעון, מקורות, אלביט מערכות, משפחת לובינסקי, יכין-חק"ל, משפחת דנקנר, משפחת אריאל שרון, אדלר חומסקי & ורשבסקי, כלל חברה לביטוח, סלקום, אלרון, אריסון השקעות, חברת נמלי ישראל, חיפה כימיקלים ומפעל הפיס.
ראב"ד טיפל ברכישת אידיבי על ידי קבוצה בראשות נוחי דנקנר, ייצג את משפחת דנקנר במכירת דנקנר השקעות ליצחק תשובה ובמכירת תעשיות מלח לאריסון, טיפל בהקמת טמרס טלקום והנחת כבל התקשורת התת-ימי מישראל לאירופה, ייצג את משה ויגאל גינדי במכירת 75% מקניון הזהב לחברת מגדל, טיפל בהנפקה של משרד הפרסום אדלר חומסקי ובמחיקתו מהבורסה, ייצג את קרן פליינפילד מארצות הברית ברכישת קופת הגמל גדיש (קופת הגמל הגדולה ביותר בישראל באותה עת) מבנק הפועלים. בין לקוחות משרד שיבולת הממוזג: סמסונג, סימנס, נוקיה, פיליפס, קבוצת עליבאבא ווואווי. משרד שיבולת מייצג כיום (2019) את קרן סרצ'לייט האמריקאית בתהליך רכישת השליטה בבזק.
ראב"ד ייצג את דני דנקנר שנים רבות. בין השאר בפרשת ההדחה מבנק הפועלים, על פי דרישת נגיד בנק ישראל, סטנלי פישר (בזמן הפרשה ייצג ראב"ד גם את שרי אריסון, בעלת השליטה בבנק הפועלים), בפרשת תעשיות מלח ופרשת בנק הפועלים. ייצג את גינדי החזקות בהסדר החוב באלון רבוע כחול ישראל. ייצג את חיפה כימיקלים ובעליה האחים טראמפ בסוגיית מכל האמוניה בחיפה.
ראב"ד מייצג חברות יפניות בישראל. מייצג את חברת ניקן סוהונשה מיפן, חברת האם של מפעל האצות באילת-NBT. ייצג את קבוצת סומיטומו, מתאגידי העסקים הגדולים ביפן. במסגרת פעילותו הוא מרבה לבקר ביפן והתלווה לראש הממשלה בנימין נתניהו בביקורו ביפן.
פוליטיקה
בשנים 2000 עד 2006 עבד עם אריק שרון והיה עורך הדין הפרטי של משפחת שרון. ייצג את שרון במישור האזרחי, בפרשת סיריל קרן, פרשת האי היווני, פרשת מינהל מקרקעי ישראל ומול מבקר המדינה. היה חבר ב"פורום החווה" שייעץ לשרון לצד אורי שני, אייל ארד וראובן אדלר. היה מועמדו של שרון לתפקיד ראש לשכתו אך סירב. היה שותף להתייעצות הראשונה בה נדונה תוכנית ההתנתקות. ביולי 2004 נתמנה על ידי שרון ליו"ר צוות המשא ומתן להרחבת הקואליציה שהביא לצירוף "העבודה" והמפלגות החרדיות לממשלת הליכוד בראשות שרון ערב ההתנתקות. בשלהי 2005 היה שותף להקמת מפלגת קדימה, כתב את טיוטת התקנון שלה לבקשת שרון ורשם אותה אצל רשם המפלגות.
בשנת 2008 שימש ראב"ד יועץ לשרת החוץ ויו"ר קדימה, ציפי לבני, הן בבחירות לראשות המפלגה והן ניהל בעבורה משא ומתן קואליציוני (לצד ישראל מימון) בניסיונותיה להקים קואליציה לאחר הבחירות.
בשנים 2006–2009 לקח חלק בערוץ שיחות חשאי ישראלי-פלסטיני, שהתקיימו בספרד בחסותה של ממשלת ספרד, בניסיון להביא להסכם בין אהוד אולמרט לאבו מאזן. מהצד הפלסטיני השתתפו יועציו של אבו מאזן: חוסיין אגא ואחמד חאלידי ומהצד הישראלי גיורא איילנד, ראב"ד וגידי גרינשטיין מקבוצת ראות. הקבוצה נפגשה עשרות פעמים ועידכנה את אולמרט, ציפי לבני ויובל דיסקין, ראש השב"כ, בתום כל פגישה.
הכרה
בשנת 2003 בחר בו העיתון "הארץ" כאחד משני עורכי הדין המצליחים של השנה. בשנת 2004 נכלל ראב"ד ברשימת 100 האנשים המשפיעים ביותר בישראל של המגזין TheMarker. נכלל בספרו של בן-ציון ציטרין "אנשי מפתח: רשימת החברים שיפתחו לך כל דלת" במהדורות 2004 ו-2006. ב-2008 כלכליסט בחר במשרדו כאחד מ-15 המובילים במשפט המסחרי. בשנת 2010 בחר מעריב בראב"ד כאחד מ-11 עורכי הדין לדיני חברות הטובים בישראל.
תפקידים ציבוריים
יורם ראב"ד הוא יו"ר "אריק – עמותת אריאל שרון למנהיגות" שנוסדה על ידי שמעון פרס, מאיר דגן ואחרים. חבר בחבר הנאמנים של אוניברסיטת תל אביב ובועדת הכספים שלה. יושב בחבר הנאמנים של הפקולטה למשפטים, אוניברסיטת תל אביב. חבר דירקטוריון מסע - פרויקט לעידוד תוכניות ארוכות בישראל לצעירי העם היהודי. היה שופט בית הדין המשמעתי הארצי של לשכת עורכי הדין בישראל בשנים 2008–2010. היה חבר בוועדת הפרס להנצחת נשיאי המדינה וראשי ממשלותיה בשנת 2018. היה חבר חבר הוועדה הציבורית של המכביה ה-18. ב-2012 היה חבר הוועדה הציבורית לרפורמה בענף הכדורגל בישראל. פעיל בעמותות לילדים בסיכון. היה חבר דירקטוריון של החברה הציבורית מ.ל.ט שנסחרה בבורסה לניירות ערך בתל אביב ויועץ משפטי של תנועת "עם יפה עם אחד". ביולי 2020 התמנה כקונסול הכבוד של ליבריה בישראל.
משפחה
יורם ראב"ד נשוי מאז 1982 לאילה, ואב לארבעה בנים. בנו הבכור, תומר ראב"ד, משמש כמנכ"ל חברת האחזקות הציבורית בי קומיוניקיישנס - בעלת השליטה בחברת "בזק", שבבעלותה המלאה נמצאות החברות פלאפון תקשורת, בזק בינלאומי, Yes הטלוויזיה בלוויין, וואלה תקשורת ובזק און ליין. בנו השני, איתי ראב"ד, משמש כמנכ"ל חברת ליים (תחבורה) ישראל- קורקינטים שיתופיים מהגדולות בעולם.
קישורים חיצוניים
מאמרים פרי עטו
תחנת הכוח התרמית עקבה
תחנת הכוח התרמית עקבה היא תחנת כוח לייצור חשמל, הממוקמת בקרבת העיר עקבה שבדרום ירדן. זו תחנת הכוח הגדולה ביותר במדינה.
התחנה הוקמה בשנת 1986. היא שוכנת מדרום לעיר, בסמוך לחוף מפרץ אילת וגבול ירדן-ערב הסעודית.
כושר ייצור החשמל של התחנה הוא 650 מגוואט. מותקנות בה חמש טורבינות להפקת חשמל על בסיס שרפת דלק. כושר הייצור של כל אחת מהטורבינות, הוא 130 מגוואט.
הטורבינות בתחנה, הונעו בעבר בדלק נוזלי. לאחר הקמת צינור הגז הערבי ביולי 2003, הן הוסבו להנעה באמצעות גז טבעי.
ספי הנדלר
ביוגרפיה
הנדלר בוגר תיכון חדש בתל אביב. הוא בעל תואר ראשון בתולדות האמנות ובמשפטים מאוניברסיטת תל אביב. בשנת 2009 קיבל תואר דוקטור מאוניברסיטת הסורבון בפריז. הוא שהה בשורה של מוסדות מחקר ברחבי העולם כעמית מחקר או מלגאי, בין השאר המכון לתולדות האמנות של פירנצה - מקס פלאנק ומוזיאון הגטי בלוס אנג׳לס, קליפורניה.
החל מ-1990 שימש כתב גלי צה"ל לענייני פלילים באזור תל אביב והמרכז, כתב לענייני משפט וכתב מפלגות. חתן פרס מפקד גלי צה"ל יחד עם אודי סגל (הפינה של אודי וספי), 1992. ב-1995 עבר לתפקיד עורך בדסק החדשות של העיתון "מעריב". ב-1999 החל לשמש ככתב העיתון בפריז וב-2004 עבר לתפקיד מקביל ב"ידיעות אחרונות", בו שימש עד שנת 2007. בעבודתו העיתונאית בצרפת התמקד בין השאר במצב היהודים במדינה ובעליית גל ה״אנטישמיות החדשה״. הוא הוכרז כחתן פרס בני ברית על סיקור גל האנטישמיות בצרפת, 2004.
בינואר 2010 מונה לעורך "הארץ השבוע" - המוסף הפוליטי של העיתון "הארץ". תחת עריכתו שינה המוסף הוותיק את פניו והחל לצאת בפורמט טבלואיד בן 24 עמודים החל מאוגוסט 2010. השינוי כלל גם הוספת מדורים חדשים ומתיחת פנים תוכנית של המוסף. הנדלר פרש מתפקידו בסוף חודש אוגוסט 2012 עם החלטת הנהלת "הארץ" להפסיק ולהוציא לאור את המוסף הפוליטי.
הוא הצטרף לסגל החוג לתולדות האומנות בפקולטה לאמנויות באוניברסיטת תל אביב שם הוא כיהן כראש החוג בשנים 2020-2016. הנדלר נבחר מספר פעמים על ידי תלמידיו למרצה מצטיין ואף זכה בתואר ״מצטיין הרקטור בהוראה״ בשנת הלימודים תשע״ט (2018-2019). הוא הקים את תוכנית המצטיינים והמצטיינות לתואר ראשון בתולדות האמנות בראשה עמד בעשור הראשון לפעילותה (2013 - 2022).
הנדלר הוא חתן פרס "ל'ארמה די ברטשניידר" (L'Erma di Bretschneider) האיטלקי לתולדות האמנות 2010, לכתב היד הטוב ביותר שפורסם בשנת 2013 כספר בצרפתית: "La Guerre des Arts: Le Paragone peinture-Sculpture en Italie, XV-XVII siècle". ספרו השני עסק בדיוקנו של גמד החצר של משפחת מדיצ׳י, מורגנטה. הספר יצא לאור בפירנצה באיטלקית ובאנגלית. בנוסף לפרסומים בכתבי עת מדעיים הנדלר תורם לקטלוגים מחקריים בתחום אמנות הרנסאנס, בין השאר לתערוכות שנערכו בפירנצה, בפרנקפורט, בפריז ובניו יורק.
בשנת 2016 נבחר הנדלר לאקדמיה הצעירה הישראלית שליד האקדמיה הלאומית הישראלית למדעים, והיה להיסטוריון האמנות הראשון שנבחר לגוף זה, המאגד מאז 2012 את החוקרים הצעירים המבטיחים בישראל.
לצד פעילות האקדמית הנדלר משלב פעילות ציבורית בתחום מומחיותו. הוא מכהן מאז שנת 2012 כחבר מועצת קרן וולף המחלקת את פרסי וולף ואת מלגות קריל וולף. החל משנת 2017 הוא מכהן כחבר בוועדת התערוכות של מוזיאון תל אביב לאמנות. בנוסף לכך הוא כותב בעיתון הארץ אודות נושאים הנוגעים לאמנות בכלל ולאמנות הרנסאנס בפרט.